open-index/open-wikipedia-markdown huggingface dataset:
Martin Križan

**Martin Križan** (* 26. november 1912, Veľké Zálužie† 6. september 1990, Šurianky) bol slovenský rímskokatolícky kňaz, salezián, jazykovedec, misionár

## Životopis
Ľudovú školu vychodil vo svojom rodisku. Gymnázium absolvoval v Taliansku v Bagnolo in Piano (1930 – 1934). Saleziánsky noviciát si vykonal v meste Cuenca v Ekvádore. Teologické štúdiá absolvoval v Quite v Ekvádore. Za kňaza bol vysvätený 8. septembra 1944. Ako misionár pôsobil v Ekvádore, medzi Indiánmi z kmeňa Kivarov. Prežil tam 37 rokov. V roku 1972 sa vrátil na Slovensko a ako kňaz pôsobil vo farnosti v Šuriankach. Pochovaný je na cintoríne vo Veľkom Záluží.

## Priekopník kivarskej abecedy
Zaslúžil sa o zapísanie hlások a zvukov tohto indiánskeho kmeňa a vytvorenie písmen kivarskej abecedy.

## Literatúra
* CHROBÁK, Vladimír: *Martin Križan. Medzi Kivarmi v ekvádorskom pralese.* Bratislava: Don Bosco, 2008. 109. S. ISBN 978-80-8074-072-6.

## Externé odkazy
* Misionár Martin Križan ako priekopník v Ekvádore https://old.katolickenoviny.sk/41-2014-misionar-martin-krizan-ako-priekopnik-v-ekvadore/

Kategória:Slovenskí rímskokatolícki kňazi
Kategória:Slovenskí misionári
Kategória:Osobnosti z Veľkého Zálužia
Kategória:Slovenskí saleziáni
Hrdina socialistickej práce (ČSSR)

náhľad|Zlatá hviezda hrdinu socialistickej práce, odznak patriaci vyznamenanému
**Hrdina socialistickej práce** bol čestný titul udeľovaný v Československu v období komunistickej vlády. Bol zriadený po vzore Sovietskeho zväzu, kde bol udeľovaný rovnomenný titul Hrdina socialistickej práce od r. 1938

Titul bol zriadený v období komunistickej totality za vlády Viliama Širokého vládnym nariadením z roku 1959. Titulom sa vyznamenávali a odmeňovali sa ním osobitne príčinliví pracovníci a funkcionári z rozličných odvetví národného hospodárstva vrátane výskumu, ktorí svojimi výkonmi prejavili „výnimočné zásluhy o víťazstvo socializmu“, čím prispeli „k zveľadeniu národného hospodárstva, kultúry alebo vedy alebo k poslineniu obrannej schopnosti vlasti“. Podmienkou udelenia titulu bolo predchádzajúce splnenie „kádrových predpokladov“. Nositeľ a držiteľ titulu bol súčasne nositeľom štátneho vyznamenania Zlatá hviezda hrdinu socialistickej práce, držiteľom príslušného diplomu a požívateľom rozličných výhod a preferencií. Nositeľmi a držiteľmi titulu, často viacnásobnými boli aj všetci príslušníci najvyšších stupňov komunistickej „nomenklatúry“. Titul bol zrušený v priebehu československej demokratickej revolúcie v novembri 1989.

## Referencie


## Iné projekty

Kategória:Česko-slovenské rady a vyznamenania
Kána

náhľad|Galilea v prvom storočí
**Kána** (iné názvy: **Kána Galilejská**, **Galilejská Kána** ; po grécky Κανὰ τῆς Γαλιλαίας - Kana tés Galilaias, po arabsky قانا الجليل - *Káná al-Džalíl* resp. podľa regionálnej výslovnosti *Kenet el-Džalil*) je mesto niekoľkokrát zmieňované v novozákonnom Jánovom evanjeliu, najznámejší úryvok je o svadbe v Káne. Biblické mesto v Galilei býva stotožňované s rôznymi miestami, najčastejšie s dnešným izraelským mestom Kafr Kanna.

## Svadba v Káne
Medzi kresťanmi a bádateľmi Nového zákona je Kána známym miestom, kde podľa Jánovho evanjelia Ježiš vykonal svoj prvý zázrak - premenu veľkého množstva vody na víno počas svadobnej hostiny, keď sa minulo víno zabezpečené ženíchom. Žiadne zo synoptických evanjelií túto udalosť nespomína, ale v Jánovom evanjeliu má značnú symbolickú dôležitosť: je prvým zo siedmich zázrakov, znamení, ktorými je potvrdzované Ježišovo božstvo, a okolo ktorých je evanjelium vystavané.

## Ďalšie zmienky o Káne
Ďalšia zmienka o Káne v Jánovom evanjeliu sa vzťahuje na Ježišovu návštevu tohto mesta, kde ho vyhľadal kráľovský úradník z blízkeho mesta Kafarnaum, ktorého syn bol ťažko chorý a umieral. Ďalej je v tom istom evanjeliu uvedené, že apoštol Natanael (zvyčajne stotožňovaný s Bartolomejom zo zoznamu apoštolov v synoptických evanjeliách) pochádzal z Kány. Kána Galilejská sa nespomína v žiadnej inej knihe Biblie, ani v inom zdroji z tých čias.

## Geografické umiestnenie Kány
Je veľa teórií o umiestnení biblickej Kány. V Jánovom evanjeliu sa nedočítate o žiadnom bližšom určení miesta svadby. Veľa súčasných kresťanov pripisuje príbehu o svadbe v Káne skôr teologický ako historický alebo geografický význam. Moderní biblickí bádatelia sa však zhodujú v tom, že Jánovo evanjelium bolo určené spoločenstvu židovských kresťanov pravdepodobne žijúcich v Judei, čo znamená, že by evanjelista pravdepodobne nepísal o neexistujúcom mieste.

V Galilei existujú štyri dediny, ktoré mohli byť biblickou Kánou:
* Kafr Kanna (-hebr.) (=Kafar Kanna, Kefr Kenna), Izrael
* Chorbat Kana (-hebr.)  (=Charába Káná, Chirbet Kána), Izrael 
* Ajn Káná (-arab.), Izrael 
* Káná (-arab.), Libanon 

Podľa Catholic Encyclopedia z roku 1913 sa podľa tradície siahajúcej do 8. storočia považuje za biblickú Kanu dnešný Kafr Kanna v Izraeli, ležiaci približne 7 km severovýchodne od Nazaretu. Mnohí súčasní bádatelia však uvádzajú aj iné možnosti, napríklad zaniknutú dedinu Chorbat Kana, ležiacu 9 km severnejšie, alebo Ajn Káná bližšie k Nazaretu a lepšie zodpovedajúcu etymologickému základu. Dedina Káná v južnom Libanone je málo pravdepodobným kandidátom na biblickú Kánu, hoci mnohí libanonskí kresťania sú presvedčení, že práve ona je tou pravou.

## Zdroje


Kategória:Nový zákon
Kategória:Biblické miesta
Gabriela Rochallyi

Mgr. **Gabriela Rochallyi** (* 9. september 1984, Košice) je slovenská maliarka a spisovateľka.

## Životopis
Narodila sa v Košiciach. Základné vzdelanie získala vo Svite. Strednú školu študovala na *Prvom slovenskom literárnom gymnáziu* v Revúcej. Následne študovala slavistiku so zameraním na polonistiku na Filozofickej fakulte Prešovskej univerzity (FF PU) v Prešove. V roku 20052006 študovala na Varšavskej univerzite. Žije v Saint Julian’s na Malte.

## Maľba
V roku 1994, ako desaťročná, bola ocenená striebornou medailou v projekte *Shankar’s International Childrens Competition*, v kategórií maľba. Jej maľby boli vystavené v rôznych galériách ako *Still Point Gallery* (USA) a publikované v umeleckých časopisoch.

## Písanie
Bola ocenená v celoslovenskej súťaži *Literárna Revúca* (2000 a 2002). Publikovala aj v kultúrno-literárnom časopise *Rak* (2007). Výberom z tvorby debutovala v prvej knižnej zbierke *Arété* (2018), ktorá bola vydaná v Spolku slovenských spisovateľov. Vo svojej druhej zbierke *Zuby času* (2019) nadväzuje na svoj debut. Publikovala v Antológii slovenskej poézie o Dunaji. Podľa J. Baláža je poézia Gabriely Rochallyi charakteristická vyzretosťou a hravým striedaním poetických foriem. Publikuje aj časopisecky.

## Referencie

## Iné projekty

## Externé odkazy
* Osobná stránka

Kategória:Slovenskí spisovatelia
Kategória:Slovenskí básnici
Kategória:Slovenské maliarky
Kategória:Absolventi Filozofickej fakulty Prešovskej univerzity v Prešove
Kategória:Osobnosti z Košíc
Jablonovský potok (prítok Močiarky)

**Jablonovský potok** je prirodzený vodný tok na Záhorí, v okrese Malacky, vo Vojenskom obvode Záhorie (k.ú. Turecký vrch a Bažantica) a v katastri obce Jablonové. Ide o horsko-nížinný typ potoka V. rádu, s dĺžkou 8,769 km a s rozlohou povodia 9,892 km². Pramení v nadmorskej výške  a ústi do Močiarky, vo výške 

## Prameň
Potok pramení v mladom listnatom lese, na západnom svahu vrchu Konské hlavy (), na území VVP Záhorie, v Malých Karpatoch, v podcelku Pezinské Karpaty, v časti Homoľské Karpaty, v nadmorskej výške 

## Opis toku
Po prameni potok pokračuje juhozápadojužným smerom a následne sa mierne stáča na západoseverozápad. Tečie rúbaniskami a trávnatým porastom, neskôr sa presmeruje na severozápadný smer a ďalej už preteká pomedzi rôzne druhy listnatých lesov, popri tom sa mierne vlní. Tok sa potom oblúkom stočí na juhozápad a takto pokračuje až po vojenskú základňu, kde sa opäť stáča severozápadným smerom a priberá svoj najväčší prítok, zľava potok spod Banského () Týmto smerom tečie až po intravilán obce Jablonové. Priberá dva krátke ľavostranné prítoky z úpätia vrchu Na vŕškoch (), pričom prvý je umelý a druhý prirodzený. Vteká do umelého, vydláždeného koryta a pokračuje západným smerom. Prijíma sprava ďalší potok, ktorý je z veľkej časti povrchovo prekrytý, podteká cestu II/501 a za rímskokatolíckym kostolom sa stáča opäť na severozápad. Tečie stále umelým korytom, opúšťa spomínanú obec, podteká železničnú trať Zohor - Plavecký Mikuláš a tu už pokračuje korytom s prírodnejším charakterom. Križuje sa s elektrickými drôtmi vysokého napätia, tečie poľnohospodársky využívanou krajinou, po pravom brehu míňa výrobné haly a vteká do listnatého lesa. Tesne pred ústim ešte vstupuje na územie VVP Záhorie, k.ú. Bažantica a napokon sa zľava vlieva do Močiarky, v nadmorskej výške 

## Galéria

Súbor:Močiarka a Jablonovský potok.jpg|Pozoruhodné ústie Jablonovského potoka (zľava) do menej vodnatej Močiarky (sprava).
Súbor:Sútok Močiarky a Jablonovského potoka, pohľad z mosta.jpg|Sútok Močiarky (spredu) a Jablonovského potoka (zľava), pri pohľade z mosta.
Súbor:Jablonovský potok, meander.jpg|Meander na Jablonovskom potoku, tesne pred ústim.
Súbor:Jablonovský potok.jpg|Jablonovský potok v Jablonovom, pohľad po prúde.


## Referencie

## Zdroje
* Základná mapa ZBGIS
* GEO-portál, názvy potokov

Kategória:Povodie Moravy
Kategória:Záhorie
Kategória:Záhorie (vojenský obvod)
Kategória:Jablonové (okres Malacky)
Kategória:Potoky na Slovensku
Kategória:Vodné toky v okrese Malacky
Kategória:Vodné toky v Malých Karpatoch
Kategória:Vodné toky v Borskej nížine
Partizánska cesta (Banská Bystrica)

[náhľad|[Trolejbusová doprava v Banskej Bystrici|Trolejbus na západnom konci Partizánskej cesty, križovatke s ČSA (vľavo vzadu), Hornou (vpravo vzadu) a Cestou k nemocnici (vpravo)]]
**Partizánska cesta** je ulica v Banskej Bystrici.

## Poloha
Partizánska cesta zasahuje do mestských častí Banská Bystrica a Senica. Ulica je od západu prepojená s ulicami Československej armády, Hornou a Cestou k nemocnici. Z juhu sa pripája Ulica 29. augusta, Jegorovova cesta a Stavebná. Zo severu ulicu ohraničuje železničná trať do Vrútok a severný obchvat (R1) na ktorý sa ulica pripája na východnom konci.

## Dejiny a opis
* č.1: Sídlo Krajskej prokuratúry v Banskej Bystrici
* č.9: Sídlo Slovenskej pošty V budove sa nachádza Poštové múzeum
* č.98: Inšpektorát práce Banská Bystrica

## Referencie

## Pozri aj
* Zoznam ulíc a námestí v Banskej Bystrici

Kategória:Ulice v Banskej Bystrici
Kategória:Banská Bystrica (mestská časť)
Kategória:Senica (Banská Bystrica)
Majestic Music Club

**Majestic Music Club** (skrátene **MMC**) je koncertná hala a klub na poschodí budovy YMCA, ktorá sa nachádza v Bratislave na Karpatskej ulici číslo 2. Je to najväčší koncertný klub v Bratislave a predstavujú sa tu interpreti rockoví, metaloví, punkoví až po džezových, big beatových a rapových.

Ide o priestor bývalého Kina YMCA. Nachádza sa tu veľké pódium a možnosť státia alebo horná terasa zvyčajne pre špeciálnych hostí. Pod terasou sa nachádza bar.

## Referencie

## Externé odkazy
* Oficiálna webstránka
* Majestic Music Club na sociálnej sieti Facebook

Kategória:Podniky v Bratislave
Jozef Forgáč

**Jozef Forgáč** (* 19. február 1904, Bánovce nad Bebravou† 14. september 1966, Buenos Aires, Argentína) bol slovenský rímskokatolícky kňaz, salezián, misionár, pedagóg, provinciál.

## Životopis
Ľudovú školu vychodil vo svojom rodisku. Gymnázium navštevoval na súkromnom Slovenskom gymnáziu v Taliansku v obci Perosa Argentina. Saleziánsky noviciát si vykonal v meste Foglizze Canavese (Taliansko) v rokoch 19231924. Prvé rehoľné sľuby skladal 4. októbra 1924. Po skončení noviciátu odišiel na misie (1924). Jeho prvým misijným pôsobiskom sa stalo prístavné mesto Punta Arenas v Čile. Za kňaza bol vysvätený 25. januára 1931. Po kňazskej vysviacke ešte rok zostal v Čile, potom odišiel do Argentíny. 

V Argentíne pôsobil v Río Gallegos ako vychovávateľ mládeže na základnej škole a saleziánskom mládežníckom stredisku (19321936), a vychovávateľ mládeže na internáte v Puerto Deseado (19371942). Úlohu saleziánskeho provinciála zastával v rokoch 19421946. Po skončený úlohy provinciála zastával ešte v troch saleziánskych domoch úlohu direktora: v Puerto San Julián,  Puerto Deseado a Ushuaia. Posledné tri roky života strávil v Río Grande (19631966) ako učiteľ náboženstva (katechéta). 

Veľmi aktívne udržiaval styky so slovenskými krajanmi a krajanskými spolkami a organizáciami. Po jeho kňazskej vysviacke ho jeho rehoľný nadriadený poveril i duchovnou starostlivosťou o slovenských vysťahovalcov v Argentíne. Rozvíjal priateľstvo zo saleziánom Gorazdom Zvonickým, básnikom katolíckej moderny, ktorý pôsobil v Argentíne v rokoch 19511963. Misionárom bol 42 rokov. 

## Literatúra
* KUBANOVIČ, Zlatko: *Historický náhľad do dejín slovenských saleziánov (Od dona Bosca do roku 1924)*. Bratislava: Don Bosco, 2019. ISBN 978-80-8074-436-6. S. 237 – 238.
* FORGÁČ, Jozef, SDB. In: 

Kategória:Slovenskí rímskokatolícki kňazi
Kategória:Slovenskí misionári
Kategória:Osobnosti z Bánoviec nad Bebravou
Kategória:Slovenskí saleziáni
Kána (rozlišovacia stránka)

**Kána** môže byť (v Biblii):
*Kána Galilejská
* potok spomínaný v Biblii v Joz 16,8 a Joz 17,9, pravdepodobne zhodný s dnešným vádí Nachal Kana v Izraeli, pozri Nachal Kana (Izrael)
* miesto na hraniciach územia pokolenia Asser, spomínané v Joz 19,28, možno zhodné s dnešným sídlom Káná asi 11 km juhovýchodne od Tyru, pozri Káná

## Zdroj
*Kána. In: NOVOTNÝ, A. *[http://cb.cz/praha2/old/bib_slovnik_novotny.htm Biblický slovník]* 1./2. Praha: Kalich, 1992 – 769 + 771 str. ISBN 80-7017-528-1.
Nachal Kana

**Nachal Kana** môže byť vádí v Izraeli:
*spomínané v Biblii ako Kána, pozri Nachal Kana (Izrael)
*v Judskej púšti, pozri Nachal Kana (Judská púšť)
Obroda

**Obroda** (úplný názov **Klub za socialistickú prestavbu Obroda**) bola opozičná iniciatíva v Česko-Slovensku, ktorá vyvíjala činnosť v rokoch od roku 1989. V Česku jej aktivity prakticky skončili v roku 1990, na Slovensku v roku 1992.

Tvorili ju v najmä vylúčení členovia KSČ, ktorá sa počas normalizácie zbavovala „vnútorných nepriateľov“. Existencia iniciatívy bola ohlásená vo februári 1989 a jej čelným predstaviteľmi boli historici Antonín Benčík, Miloš Hájek, Václav Kural a Vojtěch Mencl, ďalej Josef Domanský, Miluše Fischerová, Vladimír Kabrna, Josef Stehlík, Zdeněk Přikryl. Na činnosti Obrody sa tiež podieľali Čestmír Císař, Jiří Dienstbier a ďalší. Klub sa hlásil k odkazu Pražskej jari (ktorej vrcholný predstaviteľ Alexander Dubček sa k iniciatíve tiež hlásil) a ku Gorbačovovej perestrojke.

Na Slovensku klubu predsedal historik Ivan Laluha. "Klub Obroda Slovenska bolo spoločensko-záujmové zoskupenie bývalých členov strany po r. 1970 z nej vylúčených, ktoré sa usilovalo o odstránenie krívd z čias normalizácie a po roku 1992 zaniklo." Laluha bol predseda Klubu Obroda Slovenska od roku 1990 do roku 1992. 

Na kandidátke VPN sa do poslaneckých lavíc vo voľbách v júni 1990 dostali Obrodári Ivan Laluha, Augustín Marián Húska, Rudolf Filkus, Hvezdoň Kočtúch, Robert Harenčár a ďalší. Vladimír Mečiar sa stal premiérom slovenskej vlády. 

Po novembri 1989 sa predstavitelia Obrody pokúšali presadiť v Občianskom fóre, mnohí z nich potom zamierili do radov sociálnych demokratov. Členovia Obrody obsadili posty námestníkov ministra vnútra Richarda Sachera. Ovládli aj Bezpečnostnú komisiu hnutia OF. Tzv. Obrodári obsadili svojimi nominantami aj Branno-bezpečnostný výbor Federálneho zhromaždenia (viedol ho Ladislav Lis, stúpenec demokratické obrody socializmu), aj novú tajnú službu – Úrad pre ochranu ústavy a demokracie.

Iniciatíva vydávala v Prahe časopis *Dialóg,* ktorý vychádzal aj v brnianskej regionálnej mutácii.

## Referencie

## Literatúra
* 

Kategória:Komunizmus v Česko-Slovensku
Kategória:1989 v Česko-Slovensku
Kategória:1990 v Česko-Slovensku
Mimi wo sumaseba

***Mimi wo sumaseba*** (japonským písmom: 耳をすませば; doslovný preklad: "Ak nastražíte uši") je romantický animovaný film pre mládež z roku 1995, režírovaný Yošifumi Kondom a napísaný Hajao Mijazakim. Film je voľne založený na rovnomennej mange od Aoi Hiiragiho z roku 1989. Vo filme hrajú Yoko Honna, Issei Takahaši, Takahaši Tačibana, Šigeru Muroj, Šigeru Tsujuguči a Keidžu Kobajaši. Bol to prvý celovečerný film štúdia Ghibli, ktorý nebol režírovaný Hajao Mijazakim ani Isao Takahatom.

Mimo wo Šepot srdca je jediný film, ktorý Kondo režíroval pred jeho smrťou v roku 1998. Štúdio Gibli dúfalo, že sa Kondo stane následovníkom Mijazakiho a Takahatu. Bol to jediný celovečerný film, ktorý nebol režírovaný Mijazakim alebo Takahatom po dobu 7 rokov, až do roku 2002, keď Štúdio Ghibli vydalo film Mačka sa vracia. Film sa zameriava na jednu z veďľajších postáv Šepotu srdca, Baróna.

## Produkcia
Počas produkcie filmu, pozadia vo fantazijnej časti boli nakreslené Naohisa Inoueom a drevorezba uväzneného huslistu bola vytvorená synom Mijazaku, Kaisuke Mijazakim, profesionálnym rezbárom. 

## Prijatie
V roku 1995 bol film Mimi wo sumaseba najzárobkovejší japonský film na domácom trhu. Film zarobil približne 3,15 miliárd jenov (cca 29 miliónov eur). Od filmových kritikov má film veľmi pozitívne ohlasy. Na Rotten Tomatoes má hodnotenie 94 %. Time Out London zahrnul Mimi wo sumaseba medzi 50 najlepších animovaných filmov.

## Dej
Šizuku Tsukišima je 14-ročná študentka na juniorskej strednej škole, kam chodí aj jej najlepšia kamarátka, Juko Harada. So svojimi rodičmi a staršou sestrou žijú v Tokiu. Šizuku je knihomoľ a jedného dňa si všimne, že všetky knihy z knižnice, ktoré číta boli predtým požičané Seidži Amasawom. Počas nasledujúcich dní niekoľkokrát stretne študenta ich školy, ktorý sa neskôr predstaví ako Sejdži, no ktorého od začiatku nemá rada. Keď nájde Šizuku vo vlaku mačku, nasleduje ju a objaví starožitníctvo, ktoré patrí Širovi Nišimu. s mačacou soškou prezývanou “Barón”.

Neskôr v starožitníctve Šizuku zaspieva spolu so Sejdžim a Nišim “Take me home country roads”. Skamarátia sa potom ako Šizuku zistí že Sejdži je vnuk Nišiho. Sejdži chce nasledovať svoj sen o tom, že bude profesionálny rezbár huslí a preto odchádza do Kremony v Taliansku. Predtým ako odíde na dvojmesačný študijný program ale povie Šizuku ako veľmi obdivuje jej talent. Šizuku si nepripadá dosť dobrá a preto aby sa dokázala, rozhodne sa preukázať svoj talent napísaním knihy. Spýta sa Nišiho či môže použiť Baróna ako postavu v jej knihe a on jej to dovolí pod podmienkou že bude prvý, kto ju prečíta. Šizuku sa stráca v písaní a háda sa so setrou a rodičmi kvôli jej upadajúcim známkam. Potom ako dokončí príbeh ho dá prečítať Nišimu, ktorý ju povzbudí aby písala ďalej. 

Šizuku sa rozhodne že chce pokračovať v štúdiu na strednej škole. Ďalší deň ráno stretne Sejdžiho na bicykli, ktorý sa vrátil o deň skôr z Korony. Spolu dôjdu na miestnu výhliadku kde pozorujú východ slnka. Sejdži jej vyzná lásku a navrhne svadbu niekedy v budúcnosti, čo Šizuku nadšene prijme.

## Zdroj

Kategória:Japonské kreslené filmy
Kategória:Filmy z 1995
Kategória:Filmy podľa názvu
Rudanický potok

**Rudanický potok** je potok V. rádu na Záhorí, v okrese Malacky, v chotári obce Jablonové a na území VVP Záhorie (k.ú. Bažantica). Ide o prevažne nížinný charakter toku, o dĺžke 5,701 km a s plochou povodia 3,016 km². Pramení vo výške  a do Močiarky sa vlieva v nadmorskej výške 

## Prameň
Pramení v mladine listnatého lesa, v lokalite *Na vŕškoch* (), na severnom svahu vrchu *Na vŕškoch* (), v Malých Karpatoch, v podcelku Pezinské Karpaty, v časti Stupavské predhorie, vo výške 

## Opis toku
Najskôr potok tvorí esovitý meander počnúc smerom na západ, potom na sever a napokon na severozápad, pričom tečie na rozhraní zmiešaného a listnatého lesa. Pokračuje listnatým lesom, a následne vstupuje do zastavaného územia obce Jablonové. Tvorí vlnu vydutú na západ, pokračuje stále severozápadným smerom a preteká miestnou osadou Sarva. Priberá pravostranný kanál a následne sa stáča na západ a chvíľu tečie v umelom betónovom koryte. Podteká cestu II/E501 pokračuje na severozápad, neskôr na západ, a napokon opäť na severozápad. Tečie odlesnenou poľnohospodárskou krajinou, v trávnatom, prirodzenejšom koryte, a následne podteká železničnú trať Zohor - Plavecký Mikuláš. Pokračuje ďalej na severozápad, vteká do lesa, kde napája bezmenný rybník a mierne sa vlní. Tvorí výraznú vlnu smerujúcu na západ a pokračuje severným smerom, kde následne, v nadmorskej výške  ústi zľava do Močiarky.

## Referencie

## Zdroje
* Základná mapa ZBGIS
* GEO-portál, názvy potokov

Kategória:Povodie Moravy
Kategória:Potoky na Slovensku
Kategória:Jablonové (okres Malacky)
Kategória:Záhorie
Kategória:Záhorie (vojenský obvod)
Kategória:Vodné toky v okrese Malacky
Farmárska revue

***Farmárska revue*** je televízny magazín zameraný na poľnohospodásku prvovýrobu, záhradkárstvo, ovocinárstvo a drobnochov, ktorý pripravuje štúdio Rozhlasu a televízie Slovenska (RTVS) v Banskej Bystrici. Relácia sa vysiela od roku 2007 na televíznom kanáli Dvojka. Uvádza ju Ján Škorňa a medzi pravidelných hostí patrí napr. pomológ Ivan Hričovský.

Relácia si postupne vybudovala stabilnú divácku základňu (napr. 10. novembra 2019 ju sledovalo 163&nbsp;000 divákov) a patrí k tým najsledovanejším vo videoarchíve na webe RTVS.

Tvorcovia relácie vytvorili spoločenskú náučno-zábavnú stolovú hry *Farmárska revue*, ktorá okrem samotnej hry obsahuje aj pexeso potravín s chráneným označením pôvodu, kvarteto slovenských národných plemien a kniha s radami pre záhradkárov a ovocinárov.

## Referencie

## Externé odkazy
* *Komu sa nelení...* [online]. Banská Bystrica : Rozhlas a televízia Slovenska, 2017-11-04 [cit. 2019-11-24]. Dostupné online.
* Archív relácie (od roku 2011) na webe RTVS
* 

Kategória:Televízne relácie Slovenskej televízie
Karol Nižňanský

** Karol Nižňanský** (* 4. november 1919, Vrbové† 25. jún 1984, New Rochelle, USA) bol slovenský rímskokatolícky kňaz, salezián, misionár.

## Životopis
Ľudovú školu vychodil vo svojom rodisku. Saleziánsky noviciát si vykonal vo Svätom Benediku. 31. júla 1937 zložil prvé rehoľné sľuby. Teológiu študoval vo Svätom Benediku a v Svätom Kríži nad Hronom (19431947). Za kňaza bol vysvätený 29. júna 1947. V roku 1948 odišiel do Indie. Pôsobil v mestách Šillong, Bandel Church a v Kalkate. Vďaka finančnej pomoci amerických Slovákov postavil a opravil viacero kostolov, škôl, saleziánskych budov a vypomáhal v sirotincoch.

Pre zdravotné ťažkosti bol prinútený liečiť sa v USA, odkiaľ mu už nedovolili vrátiť sa do Indie. Veľmi aktívne udržiaval styky so slovenskými krajanmi a krajanskými spolkami a organizáciami v USA.

## Ocenenie
*V roku 1965 mu osobne poďakoval za pomoc ľudu vtedajší predseda indickej vlády Lal Bahadúr Šastrí.

## Literatúra
* CHRAPPA, Štefan, *Skutočný človek.* Svätý Jur: Limerick. 187. s. ISBN 978-80-970157-4-9.
* NIŽŇANSKÝ, Karol, SDB. In: 

## Externé odkazy
* Slovenský misionár v Indii http://www.slovacivosvete.sk/2603/slovensky-misionar-v-indii.php

Kategória:Slovenskí rímskokatolícki kňazi
Kategória:Slovenskí misionári
Kategória:Osobnosti z Vrbového
Kategória:Slovenskí saleziáni
HiiT

**HiiT** je slovenský hudobný producent, pôvodne (v rokoch 20152018) známy pod menom Steareo. Zameriava sa prevažne na elektronickú hudbu, predovšetkým v štýle trance a EDM. V roku 2019 však vydal aj gitarový album Desire, o ktorom tvrdí, že bol vyprodukovaný bez použitia klávesových hudobných nástrojov.

Skutočné meno hudobníka je Jozef Šebo, žije a pôsobí na Slovensku.

Poprvýkrát bola hudba tohoto autora verejne publikovaná v počítačovaj hre Kilosoft Pacho 98.

Jeho prvou skladbou hranou v rádiach bol titul Space Trip v roku 2015 (Rádio FM). Ďalšie jeho diela sa objavili v amatérskej filmovej tvorbe rôznych autorov a hrajú sa v internetových rádiách.

## Diskografia

### Albumy

* *The Sky* (2015)
* *Tabata Music* (2017)
* *Fire Dancer CLM* (2019)
* *Desire* (2019)

### Single
* *Space Trip* (2015)
* *The Time Is Running* (2019)
* *Popcorn (Cover)* (2019)
* *Lost in Your Eyes* (2019)

## Externé odkazy
* Oficiálna webstránka HiiT
* Jango

Kategória:Slovenskí hudobní producenti
Kategória:Slovenskí gitaristi
Kategória:Trance hudobníci
Peliké

náhľad|Atické červenofigúrové peliké, cca 440 – 430 pred Kr.
**Peliké** (*peliké*) je typ starogréckej amfory.
 
Peliké (mn. č. *pelikai*) je druh amfory s vydutým telom a širokým otvorom. Jeho použitie je neisté, ale mohlo sa v ňom skladovať víno, olej alebo voda. Nie je známe ako sa v staroveku nazýval tento typ amfory. Termín peliké sa staršími autormi používal pre niekoľko typov váz, ako napr. pre kylix, oinochoé alebo lekanis. Dnešný názov pre tento typ nádoby začali používať archeológovia v 19. storočí (jeho použitie nie je odôvodnené písomnými zdrojmi).
 
Peliké sa objavilo po rozšírení červenofigúrovej keramiky (v 2. polovici 6. stor. pred Kr.), ale niekoľko sa ich našlo zdobených i čiernofigúrovou technikou. Vyrábali ho až do 4. stor. pred Kr. 
 
Ich výška sa pohybuje od 20 cm do maximálne 50 cm, zvyčajne však v rozmedzí od 30 do 40 cm.

## Referencie

 
## Iné projekty

 
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
Kanši

**Kanši** je japonský termín pre čínsku poéziu ako aj pre poéziu napísanú v čínštine japonskými básnikmi. Slovo doslova znamená „čínska poézia“. Táto napodobnenina klasickej čínštiny písanej japonskými autormi však mala svoje zvláštnosti, pretože bola prispôsobená po gramatickej stránke potrebám japončiny.

## Forma
Kanši má historicky niekoľko foriem, najznámejšie využívali 5 alebo 7 slabík v 4 alebo 8 mórách.

## Dejiny
Najstaršia známa zbierka kanši je *[[Kaifúsó]]*, zostavená v roku 751. Ide o najstaršiu japonskú zbierku poézie napísanú po čínsky. Samotné zbierka obsahuje 120 básní pričom niektoré z nich pochádzajú z prvej polovice 7. stor. z obdobia úmrtia princa Šótokua.

## Referencie

Kategória:Básnické formy
Kategória:Literatúra v Japonsku
Geri Gábor

**Geri Gábor** (* 1. január 1954, Kalocsa, Maďarsko), známy aj ako **Geri-Betli Gábor**, je maďarský hudobník a spevák. Je známy pôsobením v skupinách Delfin Rt., Betli Duó a Geri Gabi És Népi Zenekara.

Na Slovensku sa vďaka prvej časti druhej série paródiálneho seriálu *[[Dano Drevo]]*, *Dano Drevo a turnaj Mekyho Žbirku*, preslávila jeho skladba „Alma a fa alatt“, ktorá bola použitá ako dielo fiktívneho DJ Lászla na rádiu s názvom „Európa Kettö“.

## Diskografia
* *Gyere Bújj Hozzám!* (1994)
* *A Betli Duó Slágerei No. 3. - Csak Tavasz Ne Jönne* (1995)
* *4. - Örökre Veled!* (1996)

## Externé odkazy
* Geri Gábor na Discogs
* Oficiálna webstránka 

Kategória:Maďarskí hudobníci
Veľvyslanec Izraelského štátu v Slovenskej republike

**Veľvyslanec Izraelského štátu** alebo **veľvyslanec Izraela** je osoba, ktorá vedie zastupiteľský úrad, resp. diplomatickú misiu Izraelského štátu. Mimoriadnych a splnomocnených veľvyslancov navrhuje izraelský minister zahraničných vecí, schvaľuje ich izraelská vláda a následne ich menuje prezident Izraela. Veľvyslanci Izraela pôsobia v zahraničí na misii zvyčajne štyri roky, výnimočne len tri roky, maximálne až päť rokov.

Prvým izraelským veľvyslancom na Slovensku bol Zeev Boker, ktorý pri príležitosti ukončenia svojej diplomatickej misie na Slovensku dostal Zlatú plaketu Ministra zahraničných vecí SR za prínos k rozvoju slovensko-izraelských vzťahov.

Najdlhšie na Slovensku pôsobiacim izraelským veľvyslancom bol Alexander Ben-Zvi, 5 rokov a tri mesiace.

19. januára 2022 poverovacie listiny prezidentke Zuzane Čaputovej odovzdal veľvyslanec Eitan Levon.
## Diplomatické zastúpenie na Slovensku
Od vyhlásenia samostatnosti Slovenska 1. januára 1993 do júla 2006 nemal Izrael svoje stále diplomatické zastúpenie na Slovensku, diplomatický styk a konzulárne služby pre Slovensko zabezpečovalo veľvyslanectvo Izraela vo Viedni.

## Sídlo veľvyslanectva
Od novembra 2006 pôsobilo Veľvyslanectvo Izraelského štátu v dočasných priestoroch v bratislavskom hoteli Bôrik. Od marca 2008 Veľvyslanectvo Izraelského štátu sídli na stálej adrese Slávičie údolie 106, Bratislava – mestská časť Staré Mesto.

## Honorárny konzulát
V marci 2015 bol v Košiciach otvorený izraelský honorárny konzulát na Slovensku s územnou pôsobnosťou pre oblasti Košického a Prešovského kraja. Sídlo konzulátu je na Garbiarskej ulici 5. Honorárnym konzulom je od jeho otvorenia košický právnik JUDr. Peter Frajt.

## Referencie

## Zdroje
* Oficiálna webstránka Veľvyslanectva Štátu Izrael v Slovenskej republike - embassies.gov.il
* Boker: Otvorenie izraelského veľvyslanectva na Slovensku bol strastiplný proces - domov.sme.sk
* Prvý rezidentný veľvyslanec Izraela končí pôsobenie v SR - mzv.sk
* Nový izraelský veľvyslanec v SR Alexander Ben-Zvi odovzdal kópie poverovacích listín ministrovi ZV SR - mzv.sk
* V Košiciach otvorili prvý izraelský honorárny konzulát na Slovensku - kosice.korzar.sme.sk
* Nový veľvyslanec Izraela odovzdal kópie poverovacích listín - mzv.sk
San Giorgio Piacentino

**San Giorgio Piacentino** je obec v provincii Piacenza v talianskom regióne Emilia-Romagna, ktorá sa nachádza asi 140 km severozápadne od Bologne a 11 km južne od Piacenza . 

K 31. 12. 2018 tu žilo 5 609 obyvateľov

San Giorgio Piacentino hraničí s obcami: Carpaneto Piacentino, Gropparello, Podenzano, Ponte dell'Olio, Pontenure, Vigolzone. 

## Partnerské mestá
*  Svätý Jur, Slovensko

## Referencie


## Iné projekty

## Externé odkazy
* Oficiálna stránka 

## Zdroj

Kategória:Obce v Taliansku
Jozef Forner

**Jozef Forner** (* 7. november 1905, Hrnčiarovce nad Parnou† 19. október 1983, Tokio, Japonsko) bol slovenský salezián koadjútor (brat), pedagóg, kníhtlačiar, spoluzakladateľ Grafického inštitútu, misionár.

## Životopis
Ľudovú školu vychodil vo svojom rodisku. Gymnázium navštevoval na súkromnom Slovenskom gymnáziu v Taliansku v obci Perosa Argentina. Strednú grafickú školu študoval v San Benigno Canavese (Taliansko). Noviciát si urobil v Radne v Slovinsku (19281929). Prvý rok saleziánskej pedagogickej praxe si vykonal v Radne, ďalšie dva roky vo Svätom Benediku. Dvojročnú  grafickú nadstavbu (19311933) si urobil v Ľubľane (Slovinsko). 

V roku 1936 odišiel na misie do Japonska. Celé svoje misijné obdobie pôsobil v Tokiu. Najprv v Tokiu-Suginami na saleziánskej remeselníckej škole (19361964). Tam spolu s istým maďarským saleziánom Jozefom (József) Nagyom (1908 – 1990) v rámci remeselníckej školy založili grafický odbor, ktorý sa o krátku dobu úplne oddelil a stal sa samostatnou grafickou školou. Táto grafická škola sa pod ich vedením postupom času zmenila na Grafický inštitút, ktorý existuje dodnes. Po ťažkom pracovnom úraze v r. 1964 musel zanechať Graﬁcký inštitút a odišiel pracovať do saleziánskeho vydavateľstva Don Bosco Sha v Tokiu–Yotsuya (19641983). Počas druhej svetovej vojny bol určitý čas i väznený. Misionárom v Japonsku bol 47 rokov. Pochovaný je v Tokiu. 
## Literatúra
*KUBANOVIČ, Zlatko: *Historický náhľad do dejín slovenských saleziánov (Od dona Bosca do roku 1924)*. Bratislava: Don Bosco, 2019. ISBN 978-80-8074-436-6. S. 238 - 239.

## Externé odkazy
* Prvý Slovák salezián misionár v Japonsku http://www.saleziani.sk/images/pdf/SLK_DonBoscoDnes_2016_02.pdf#page=24

Kategória:Slovenskí misionári
Kategória:Kníhtlačiari
Kategória:Osobnosti z Hrnčiaroviec nad Parnou
Kategória:Slovenskí saleziáni
Manažment portfólia

**Manažment portfólia** (iné názvy: **manažérstvo portfólia**, **portfóliový manažment**, **riadenie portfólia**, **správa portfólia**, nevhodne *portfólio manažment*, nespisovné pravopisné varianty: *management portfólia*, *portfóliový management* : angl. *portfolio management*) môže byť:
*vo financiách: manažment portfólia pozostávajúceho z cenných papierov (teda výber [prípadne aj plánovanie] a menenie zloženia portfólia cenných papierov, ako aj sledovanie a hodnotenie výkonnosti a často aj "prevádzková" správa [angl. administration] portfólia cenných papierov), synonymum: manažment portfólia cenných papierov, pozri manažment portfólia (cenné papiere)
*vo všeobecnej podnikovej ekonomike, projektovom manažmente, manažmente zmeny a pod.: a) manažment (t.j. výber, proritizácia a riadenie [angl. control]) portfólia alebo viacerých portfólií na dosiahnutie strategických cieľov, pričom portfólio je definované ako projekty, programy, podportfóliá a operácie riadené ako jedna skupina; b) metóda podnikového plánovania najmä vo veľkých organizáciách či podnikoch, pri ktorej je organizácia rozdelená na jednotlivé obchodné jednotky, produkty či podobné prvky, ku ktorým sa pristupuje oddelene, ale zároveň sa zohľadňujú v kontexte všetkých takýchto prvkov danej organizácie; c) oblasť manažmentu zaoberajúca sa manažmentom akéhokoľvek typu podnikového portfólia, ​​t.j. (v súkromných podnikoch je to) súhrnné označenie aktivít uvedených nižšie v nasledujúcej odrážke, pozri manažment portfólia (všeobecný manažment)
*skrátený názov niektorej z nasledujúcich aktivít:
**manažment investičného portfólia (vrátane manažmentu portfólia cenných papierov)
**manažment projektového portfólia 
**manažment portfólia zmien 
**manažment portfólia IT
**manažment zákazníckeho portfólia
**manažment produktového portfólia

**Manažment portfólia** alebo **portfóliový manažment** môže byť aj súhrn portfóliových manažérov, pozri pod manažment portfólia (cenné papiere)

**Riadenie portfólia** môže byť aj vlastné riadenia portfólia, teda ekvivalent anglického výrazu *portfolio control* (podľa jednej z možných definícií zahŕňa výber portfólia, vykazovanie o portfóliu a prípadne rozhodovanie o portfóliu), pozri riadenie portfólia (portfolio control)

**Správa portfólia** môže byť aj ekvivalent anglického výrazu *portfolio administration*, pozri správa portfólia (portfolio administration)

## Pozri aj
*aktívne riadenie portfólia
*pasívne riadenie portfólia

## Zdroje
Vianočný deň (hudobný album)

***Vianočný deň*** je desiaty štúdiový a v poradí druhý Vianočný album od slovenskej hard rockovej skupiny Tublatanka. Album nadväzuje na predošlú vianočnú tvorbu skupiny z roku 1993, kedy nahrali album *[[Poďme bratia do Betlehema]]*. V albume sú použité pôvodné ľudové koledy, ktorých hudbu upravil v rockovom štýle Maťo Ďurinda. Jediná pôvodná skladba je len titulná pieseň „Vianočný deň“. Album vydalo hudobné vydavateľstvo Monitor v roku 2006.

## Zoznam skladieb
Všetky koledy hudobne upravil Martin Ďurinda, texty sú ľudové, okrem 1 - Maťo Ďurinda.

# „Vianočný deň“ - 4:02
# „Čože Je To Za Znamenie“ - 2:57
# „Narodil sa Kristus Pán v Betléme“ - 3:05
# „Anjel Pána Glória“ - 4:05
# „Dieťatko spanilé“ - 3:59
# „Čas radosti, veselosti“ - 3:18
# „Dobrá novina“ - 3:20
# „Čo sa stalo, prihodilo na horách“ - 3:28
# „Anjelským Pozdravením“ - 4:47
# „Šťastia, zdravia, dlhô žitia, vinšujeme vám“ - 1:42
# „Tichá noc bola“ - 4:47
# „Rolničky, rolničky“ - 4:36
# „Sedí vrabček“ - 3:37
# „Jak si krásne Jezuliatko“ - 3:51
# „Sem Pospešte“ - 4:00
# „Odchádzame, šťastia zdravia, vinšujeme vám“ - 1:41

## Zostava

* Martin Ďurinda - spev, gitara
* Juraj Topor - basová gitara
* Peter Schlosser - bicie

### Hostia

* Juraj Kupec - gitara
* Jozef Pacholský - organ

### Producenti

* Juraj Kupec
* Martin Ďurinda

## Zdroj

* Discogs.com
* Tublatanka, oficiálna stánka 

Kategória:Hudobné albumy z 2006
Kategória:Albumy Tublatanky
Kategória:Albumy coververzií
Kategória:Vianočné albumy
Deloha

**Deloha** môže byť nesprávne (bohemizmus) alebo zastarano:
*maternica
*klíčny list 

## Zdroje
* deloha. In: 
* 
* jednodeložné rastliny. In: 
* KOŽEHUBA, J. Prírodopis pre národnie školy - diel druhý: rastlinopis. Turč. Sv. Martin 1872, S. 12
Silvester Taliga

**Silvester Taliga** (* 30. december 1901, Suchá nad Parnou† 21. december 1969, Rím, Taliansko) bol slovenský rímskokatolícky kňaz, knihovedec, vysokoškolský pedagóg, riaditeľ Pápežskej saleziánskej univerzitnej knižnice v Ríme a salezián.

## Životopis
náhľad|vľavo|Preukaz Gregoriánskej univerzitnej knižnice dona Silvestra Taligu

Ľudovú školu vychodil vo svojom rodisku. Saleziánsky noviciát si vykonal v Genzane v Taliansku (19221923). Teologické štúdiá absolvoval na benediktínskej Teologickej fakulte Univerzity sv. Anzelma v Ríme. Za kňaza bol vysvätený 19. septembra 1931 v Ríme. Následne študoval na Scuola vaticana di archivistica  (19351937) kde v roku 1937 dostal diplom z knihovedy a archivistiky.

Pôsobil v mestách Rím, Turín, Svätý Benedik a Svätý Kríž nad Hronom, kde saleziáni v roku 1946 založili v Biskupskom kaštieli Vysokú školu bohosloveckú  (19461949). Knižničný fond, ktorý sa nachádzal v tomto starobylom Biskupskom kaštieli systematicky usporiadal práve don Taliga. Časť tohto knižničného fondu príchodom socializmu bola nenávratne zničená.

Od roku 1949 sa stáva riaditeľom knižnice na Vysokej teologickej saleziánskej škole (*Ateneo pontiﬁcio salesiano*)  v Turíne (19491964) a v roku 1964 riaditeľom Pápežskej saleziánskej univerzitnej knižnice v Ríme (*Università Pontificia Salesiana*). Túto funkciu plnil až do svojej smrti.

Počas pobytu v Turíne pastoračne pôsobil v turínskej polepšovni *La Generala* a počas pobytu v Ríme, v chlapčenskom ústave *Casa Giocosa*, v ktorom boli ubytovaní mladíci prevažne s ľahkou a strednou mentálnou retardáciou.

## Literatúra
* KUBANOVIČ, Zlatko: *Historický náhľad do dejín slovenských saleziánov (Od dona Bosca do roku 1924)*. Bratislava : Don Bosco, 2019. ISBN 978-80-8074-436-6. S. 280 – 282
* TALIGA, Silvester, SDB. In: 

## Externé odkazy
* Don Silvester Taliga http://www.saleziani.sk/images/pdf/SLK_DonBoscoDnes_2014_04.pdf#page=26

Kategória:Slovenskí rímskokatolícki kňazi
Kategória:Osobnosti zo Suchej nad Parnou
Kategória:Slovenskí saleziáni
Šláger

**Šláger** (tiež **hit** alebo **trhák**) je označením pre nejakú entitu, ktorá je momentálne veľmi módna alebo populárna a na trhu aj veľmi žiadaná. V minulosti bola týmto slovom označovaná len populárna pieseň.

Obvykle sa tento pojem používa predovšetkým v oblasti médií (televízie, rozhlas, film a pod.). Dnes je slovo *šláger* považované za faktické synonymum pro novší pojem *hit*.

Za šláger sa označuje aj štýl populárnej hudby vyznačujúci sa jednoduchou kompozíciou, ktorá si kladie za cieľ rýchle získanie obľuby pri čo najširších vrstvách publika, vhodnosť ako doprovod k tancu a nekladie veľké nároky na úroveň ideového obsahu poprípade formy jeho podania, ani na dlhú životnosť v popredí záujmu verejnosti.

## Použitie
Spravidla sa jedná o pieseň alebo film, ale v prenesenom slova zmysle sa môže jednať o čokoľvek iné, napríklad o knihu (resp. *[[bestseller]]*) alebo o detskú hračku či spoločenskú hru. Napríklad šlágrom posledných rokov sa stala číselná hra sudoku, v minulosti to boli napríklad populárne céčka alebo Rubikova kocka.

V ligovom športe sa *šlágrom* nazýva papierovo najatraktivnejšie stretnutie kola, napríklad: „Šlágrom kola bude derby Sparta vs. Slavia.“

## Zdroj
* 

Kategória:Populárna hudba
Vojenská jednotka

**Vojenská jednotka** je základný vojenský taktický prvok. Vnútorné organizačné členenie vojenských jednotiek ozbrojený síl SR určuje, na návrh náčelníka Generálneho štábu ozbrojených síl, minister obrany Slovenskej republiky. Podrobnosti sú uvedené vo vojenských služobných predpisoch.   

## Organizácia vojenských síl
Vojenské jednotky sú členené v logickej hierarchii, viaceré z nich sú používané aj v ozbrojených silách SR:
* xxxxx skupina armád, front - tvorené viacerými armádami
* xxxx	 armáda - zložená z viacerých zborov a/alebo divízií
* xxx	 armádny zbor - zložený z viacerých divízií
* xx	 divízia
* x	 brigáda
* iii	 pluk	
* ii	 prápor - delostrelecký oddiel, protilietadlový oddiel, raketový oddiel, krídlo a pod.
* i	 rota - delostrelecká batéria, protilietadlová batéria, letka a pod.
* •••	 čata - strážna, prieskumná, automobilová, rádiotechnická, roj a pod.
* ••	 sekcia	 
* •      družstvo - obsluha dela, osádka tanku, prieskumná skupina, a pod.

## Referencie

## Pozri aj
* Útvar (vojenstvo)
Ústav molekulárnej biomedicíny

**Ústav molekulárnej biomedicíny** je vedecko-výskumný ústav Lekárskej fakulty UK v Bratislave. Ústav sa venuje najmä výskumu účinku testosterónu na mozog, pre ktorého účely sleduje ľudí, ale aj experimentálne zvieratá vo vzťahu k fyziologickému vývoju kognitívnych schopností, endokrinných cyklov, ale aj k intelektovému nadaniu, resp. k patogenéze autizmu.

Ústav vznikol v roku 2009. Odvtedy v ňom bolo publikovaných mnoho odborných publikácií. Jeho pracovníci okrem vedeckej práce učia na Lekárskej i Prírodovedeckej fakulte UK, venujú sa však najmä školeniu doktorandov. S ústavom spolupracujú viaceré zahraničné pracoviská vrátane RWTH Aachen, Karolinskej a Harvardu.

## Referencie

## Externé odkazy
*www.imbm.sk – webová stránka Ústavu molekulárnej biomedicíny

Kategória:Lekárska fakulta Univerzity Komenského v Bratislave
Zväzok (vojenstvo)

Vojenský **zväzok** je  základný vojenský operačný prvok. Vnútorné organizačné členenie vojenských zväzkov ozbrojených síl SR  určuje, na návrh náčelníka Generálneho štábu ozbrojených síl, minister obrany Slovenskej republiky. Podrobnosti sú uvedené vo vojenských služobných predpisoch.   

## Názvy vojenských zväzkov
V ozbrojených silách SR sú do bojových operačných zostáv začlenené napr. tieto vojenské zväzky:

* Pluk – tankový, motostrelecký, mechanizovaný, delostrelecký,špeciálneho určenia a pod.
* Brigáda – mechanizovaná, delostrelecká, tanková, automobilová, protilietadlová a pod.
* Divízia – tanková, mechanizovaná, motostrelecká, letecká a pod.
* Armádny zbor - 1.čs. armádny zbor v ZSSR, IV. letecký zbor, VI. zbor, VIII. zbor, 1.armádny zbor, 2. armádny zbor,a pod.

## Referencie

Kategória:Vojenské jednotky
Atari VCS (2020)

náhľad|Atari VCS 800 Onyx
náhľad|Logo

**Atari VCS** (kódové označenie **Ataribox**) je herná konzola od spoločnosti Atari, SA.

Systém bol prvýkrát predstavený v júni 2017 a predobjednávky sa začali 30. mája 2018. Fyzický dizajn pripomína Atari 2600, no konzola má byť určená na hranie moderných hier streamovanie zábavy cez linuxový operačný systém, ktorý má umožniť používateľom sťahovať a inštalovať aj ostatné kompatibilné hry.

Dostupná je pre bežných používateľov od roku 2021.

## Zdroj
* 

Kategória:Atari
Kategória:Herné konzoly
Zväzok

**Zväzok** (do roku 1953: *sväzok*) môže byť:
* všeobecne:
** viacej vecí (najmä rovnakého druhu) zviazaných resp. fyzicky spojených dovedna (napr. zväzok prútov, zväzok kľúčov)
** súhrn viacerých určitým spôsobom nefyzicky spojených jednotiek, častí, pozri napr. zväzok priamok, zväzok rovín, zväzok rovnobežiek, zväzok silokriviek
** spojivo, puto či spojenie (osôb alebo podobných útvarov, napr. miest) alebo takto vzniknutý celok, pozri napr. manželský zväzok, kmeňový zväzok
**zväz, združenie, spolok
* v knihovníctve a podobne:
** fyzická jednotka stohu listov (alebo podobných objektov) spojeného väzbou, synonymum (podľa niektorých názorov): kniha, pozri kniha
** knižný blok spravidla zavesený do obálky alebo knižných dosák (definícia knihy je odlišná)
** zviazaný komplet periodika, ak je vybavený titulným listom, tirážou, obsahom, registrom a pod., pozri pod zviazaný komplet periodika
** samostatne vydaná časť (číslovaného) knižného súboru, pozri zväzok (diel knihy)
* vo vojenstve: divízia alebo samostatná brigáda, synonymum: vojenský zväzok, pozri zväzok (vojenstvo)
* viacero predmetov držiacich spolu pomocou akýchkoľvek prostriedkov (páskovania, stiahnutia alebo viazania) tak, že tvoria prepravnú jednotku, pozri zväzok (obal)
* skupina zviazaných káblov, pozri pod kábel
* celkové množstvo určitého počtu katód, uložených spolu a upevnených spravidla oceľovými páskami

## Zdroje
Zoznam predstaviteľov mesta Piešťany

[náhľad|Mestský úrad na [Námestie SNP (Piešťany)|Námestí SNP, súčasné sídlo primátora mesta]]
**Zoznam predstaviteľov [[Piešťany|Piešťan]]** obsahuje výpis najvyšších predstaviteľov obce/mesta, t. j. v rámci jednotlivých historických období:
* richtárov  (15641918)
* starostov (19191938)
* vládnych komisárov (19381945)
* predsedov Mestského národného výboru (19451990)
* primátorov (od 1990)

Obec Piešťany získala status mesta  21. októbra 1945. Od decembra 1990 stoja na jeho čele primátori.

## Richtári

## Starostovia

## Vládni komisári

## Predsedovia Mestského národného výboru (MsNV)

## Primátori
V súlade so zákonom SNR č. 369/1990 Zb. o obecnom zriadení je od roku 1990 najvyšším predstaviteľom, výkonným a štatutárnym orgánom mesta primátor. Je volený priamou voľbou občanov mesta na štvorročné obdobie, pričom jeho funkčné obdobie sa skončí zložením sľubu novozvoleného primátora.

## Referencie


## Externé odkazy
* Kronika mesta Piešťany 1933-2011


Kategória:Zoznamy predstaviteľov obcí Slovenskej republiky
Wild Cat (Danko Jones)

***Wild Cat*** je ôsmy štúdiový album kanadskej hard rockovej skupiny Danko Jones. Album vyšiel 3. marca 2017 prostredníctvom AFM Records.

Dňa 14. decembra 2016 sa ukázalo, že názov 8. albumu skupiny Danko Jones bude *Wild Cat* a že výjde 3. marca 2017. Skupina tiež oznámila 17-dňové európske turné, ktoré bude sprevádzať vydanie albumu.

V roku 2017 sa uskutočnili ďalšie štyri turné: jarné turné po Kanade, obvyklé letné festivalové turné, kanadské jesenné turné a severské zimné turné. Dňa 1. februára 2018 oznámili, že budú spolu so skupinou CKY podporovať skupinu Skindred na jej aprílovom turné po Spojenom kráľovstve. V máji oznámili ďalšie európske turné naplánované na prelom novembra a decembra.

Album *Wild Cat* prijala väčšina kritikov súčasnej hudby. Na webovej stránke s agregáciou recenzií Metacritic, získal album priemerné skóre 74 zo 100 bodov, čo naznačuje „všeobecne priaznivé recenzie na základe štyroch kritikov“.

## Zoznam skladieb
# „I Gotta Rock“ – 3:39
# „My Little RnR“ – 3:44
# „Going Out Tonight“ – 3:31
# „Your Are My Woman“ – 3:24
# „Do This Every Night“ – 3:11
# „Let's Start Dancing“ – 3:13
# „Wild Cat“ – 3:46
# „She Likes It“ – 3:25
# „Success In Bed“ – 3:34
# „Diamond Lady“ – 3:36
# „Revolution (But Then We Make Love)“ – 3:35

## Referencie

* 

Kategória:Albumy skupiny Danko Jones
Kategória:Hudobné albumy z 2017
Vojenské zariadenie

**Vojenské zariadenie** je organizačný celok, ktorý plní úlohy najmä v dobe mieru. Vnútorné členenie vojenských zariadení ozbrojený síl SR určuje, na návrh náčelníka Generálneho štábu ozbrojených síl, minister obrany Slovenskej republiky. Podrobnosti sú uvedené vo vojenských služobných predpisoch.

## Oblasti pôsobenia vojenských zariadení
V podriadenosti ministerstva obrany sú vybrané oblasti, v ktorých pôsobia vojenské zariadenia, napr.:

* školstvo, veda a výskumVojenská akadémia generála M.R. Štefánika, Vojenský historický ústav, Vojenský skúšobný a technický ústav, Vojenský ústav hygieny a epidemiológie a pod.
* zdravotníctvo, kúpeľníctvo a rekreáciaÚstredná vojenská nemocnica, kúpeľný ústav, klimatické kúpele, hotely Granit a pod.
* kultúra a športvojenská hudba, posádkové domy, vojenské športové centrum a pod.
* výrobaDMD GROUP, Letecké opravárenské závody, Vojenské lesy a majetky a pod.

## Referencie

Kategória:Organizácie v zriaďovateľskej pôsobnosti Ministerstva obrany Slovenskej republiky